Polițiștii din cadrul Serviciului Rutier au fost informați cu privire la producerea unui accident rutier în localitatea Comișani.
Din primele verificări efectuate de polițiști, s-a constatat faptul că o tânără, de 21 de ani, în timp ce ar fi condus un autoturism pe drumul județean 711, în interiorul localității Comișani, ar fi pierdut controlul asupra direcției de deplasare, ar fi intrat într-un cap de pod și s-ar fi răsturnat în afara părții carosabile.
Detașamentul de Pompieri Târgoviște a intervenit cu o autospecială de stingere cu modul de descarcerare, o autospecială de descarcerare și un echipaj SMURD.
La fața locului o persoană afost evaluată de către echipajul medical.Concomitent au fost asigurate și măsurile de prevenire și stingere a incendiilor.
În urma evenimentului, șoferița a fost rănită, fiind transportată la spital în vederea acordării de îngrijiri medicale.
Polițiștii efectuează cercetări pentru stabilirea cu exactitate a tututor împrejurărilor producerii accidentului rutier.